Nova Kapela

Nova Kapela je naselje i sjedište istoimene općine u Hrvatskoj. Nalazi se u Brodsko-posavskoj županiji.

Zemljopis 
Općina Nova Kapela nalazi se u južnom dijelu Slavonije. Ustrojbeno pripada Brodsko-posavskoj županiji. Uvjetno bi se mogla podijeliti u tri cijeline i to sjeverni brdski dio na južnim obroncima Požeške gore, gdje graniči s Požeško-slavonskom županijom, središnji dio koji se nalazi uz državnu cestu Nova Gradiška - Slavonski Brod u kojem je i najveća gustoća naseljenosti, te ravničarski ili posavski dio koji se na jugu proteže do rijeke Save odnosno do državne granice s Republikom Bosnom i Hercegovinom. Na zapadnom dijelu općina graniči s općinom Staro Petrovo Selo i Davor, a na istoku s općinom Oriovac.
 Površina: 129 km2
 Gustoća naseljenost: 40 st/km2

Stanovništvo 
Stanovništvo prema popisu od 2001. 
 Batrina 1096 
 Bili Brig 344 
 Donji Lipovac 295 
 Dragovci 495 
 Gornji Lipovac 132 
 Magic Mala 487 
 Nova Kapela 1004 
 Pavlovci 69 
 Seoce 375 
 Siče 389 
 Srednji Lipovac 407 
 Stara Kapela 25 
 Ukupno 5118

Uprava 
 Milan Starčević - načelnik
 Željko Sabljak - zamjenik načelnika
 Stjepan Cindrić - član poglavarstva
 Antun Vrakić - član poglavarstva
 Zoran Kata - član poglavarstva

Povijest

Gospodarstvo 
Dolaskom slobodnog tržišnog poslovanja početkom devedesetih godina dolazi do zamaha privatnog poduzetništva i poduzetničkih inicijativa. Osim trgovine koja je na samom početku tog razdoblja bila najčešća djelatnost, razvijaju se i proizvodne djelatnosti.Najveća tvrtka je Metaloplast iz Batrine koja zapošljava četrdesetak ljudi i bavi se preredom plastičnih masa, proizvodnjom PE folije i sličnih materijala.(www.metaloplast.com.hr)

Slavni ljudi 
 Ivanka Brađašević - spisateljica

Spomenici i znamenitosti 
Župna crkva Rođenja Bl. Djevice Marije u Novoj Kapeli

Gradnja ove crkve započela je 1773., a već je u rujnu 1774. bila dovršena. Na blagdan Imena Marijina, 12. rujna 1774., uz sudjelovanje velikog mnoštva vjernika s pjesmom i u svečanoj procesiji prenesen je čudotvorni kip iz stare župne crkve na Dubovcu u novu župnu crkvu i postavljen na glavni oltar. Župna crkva je jednobrodna barokna građevina sa zaobljenim svetištem iznutra i s bogato raščlanjenim pročeljem izvana iz kojega se izdiže veliki zvonik.

Preuzeto iz knjige Dvjesta novokapelačkih proljeća, Zagreb, 1977., dr. Jurja Kolarića

Obrazovanje 
U Novoj Kapeli nalazi se Osnovna škola "Antun Mihanović" u sklopu koje, u okolnim selima, djeluje i desetak područnih škola.

Već nekoliko godina u Novoj Kapeli postoji i mini glazbena škola u kojoj učenici uče svirati glasovir i flautu predvođeni trima profesoricama klavira. U Osnovnoj školi također djeluje tamburaški orkestar pod vodstvom jednog od ponajboljih tamburaša- Krunoslava Dražića, koji ujedno vodi ti TS "Lipa".
 Radio klub Željko Vidović Roky -

Još 1970. jedan od osnivača kluba, a današnji predsjednik, na vlastitu inicijativu predlaže osnivanje radio kluba u mjestu Nova Kapela. 
Prve operatore sekcija dobiva 1981. godine. Od tada do danas na razne načine vodi klub koji danas nosi ime "Željko Vidović- Roky" nazvan po radio-amateru članu kluba poginulom s radio amaterskom stanicom u Medarima u jesen 1991.
Prvi prostor dobiva se od mjesne zajednice, te se adaptira i pretvara u pristojan prostor za rad. U 2000. sudjeluju u : Đakovački vezovi 2000, IARU-region1, Libertas-UHF 2000, Pokuplje 2000, 9A Activity, Međimurje 2000, Vinkovačke jeseni 2000.
Najbolji ostvareni rezultati:
 2. mjesto na "Međimurje 2000"
 3.mjesto "Vinkovačke jeseni 2000",

Kultura 
 Na području Općine Nova Kapela djeluju dva kulturno-umjetnička društva - KUD 'Šokadija' iz Batrine te KUD 'Radinje' iz Siča.Od 2006. godine aktivno djeluje i tamburaški sastav "Lipa" iz Batrine. ts-lipa.bravehost.com

Sport 

U Općini Nova Kapela najveću tradiciju imaju nogometni klubovi:
NK "Slavonac", Nova Kapela
NK "Batrina", Batrina
NK "Graničar", Magić Mala
NK "Trenk", Seoce
NK "Krečar", Srednji Lipovac
NK "Orljava", Dragovci

Uz nogometne klubove djeluju i:
Školsko-športsko društvo "Polet"
Športsko-ribolovna udruga "Štuka", Nova Kapela
Lovačko društvo "Fazan", Siče
Lovačko društvo "Kuna", Batrina
Lovačko društvo "Babja gora", Nova Kapela

Vanjske veze 
 

Općine u Brodsko-posavskoj županiji